вещество с антимикробно действие
 Наименованието трябва да бъде избрано от предварително съставен списък на активните вещества с антимикробно действие в съответствие с най-новите протоколи и образци на Агенцията, който включва международното непатентно наименование (INN) на веществата с антимикробно действие, както е представено съгласно най-новите версии на анатомo-терапевтично-химичния или ветеринарния лекарствен анатомо-терапевтичен индекс, за да се докладва употребата на антимикробни средства по стандартизиран начин по класове антимикробни средства и активни вещества.
 В случай на продукти с фиксирана комбинация всички активни вещества с антимикробно действие се докладват поотделно.
 14
 Наименование на солта на активното вещество с антимикробно действие, когато концентрацията е изразена в международна единица (IU)
 Наименование на солта, което трябва да бъде избрано от предварително съставен списък в съответствие с най-новите протоколи и образци на Агенцията, когато е приложимо, за да се даде възможност за определяне на масата на активното вещество по стандартизиран начин.
 15
 Наименование на производното или съединението на активното вещество с антимикробно действие
 Наименование на производното или съединението, което трябва да бъде избрано от предварително съставен списък в съответствие с най-новите протоколи и образци на Агенцията, когато е приложимо, за да се даде възможност за изчисляване на масата на активната част с антимикробно действие по стандартизиран начин.
 16
 Концентрация
 Цифрова стойност на концентрацията или количеството на активното(ите) вещество(а) с антимикробно действие, декларирано(и) в информацията за продукта, за да се даде възможност за изчисляване на количеството активно вещество с антимикробно действие във всяко представяне на продукта.
 17
 Мерна единица за концентрация
 Мерна единица за концентрация, която се избира от предварително съставен списък в съответствие с най-новите протоколи и образци на Агенцията. Мерната единица за концентрация съответства на мерната единица за размера на опаковката.
 2.
 Данни, които трябва да се предоставят по година на докладване
 18
 Източник(ци) на данните
 Източник(ци) на данни, който(които) трябва да бъде(ат) избран(и) от предварително съставен списък, включително:
 —
 здравна документация;
 —
 дневници за лечение;
 —
 разписки за доставка;
 —
 фактури от стопанства;
 —
 рецепти;
 —
 документация на аптеки;
 —
 документация на ветеринарни практики.
 19
 Доставчик(ци) на данните
 Доставчик(ци) на данните, който(които) трябва да бъде(ат) избран(и) от предварително съставен списък, включително:
 —
 ветеринарни лекари;
 —
 търговци на дребно;
 —
 аптеки;
 —
 фуражни заводи;
 —
 крайни потребители (включително земеделски стопани или животновъди).
 20
 Данни за връзка с националното звено за контакт и управителите на данни
 Отворено текстово поле за идентифициране и предоставяне на данните за връзка с националното звено за контакт и с управителите на данни на държавата членка за връзка с Агенцията по отношение на докладването на данни за употребата на антимикробни лекарствени продукти при животните.
 ПРИЛОЖЕНИЕ III
 Информация, която трябва да се предоставя от Агенцията за целите на изчисляването и валидирането
 Номер
 Наименование на променливата, която трябва да се предостави
 Описание
 1
 Коефициент на преобразуване за активното вещество с антимикробно действие, когато концентрацията е изразена в международни единици (IU)
 Коефициент на преобразуване, определен автоматично от Агенцията в уеб интерфейса, когато концентрацията на активното вещество с антимикробно действие е докладвана в IU и веществото е включено в предварително съставения списък в съответствие с най-новите протоколи и